עבודות חקר – שכבת כיתות ח', תשע"ה

הזכות לשוויון ומניעת גזענות  ****

השנה מובילה מערכת החינוך מהלך ערכי, חברתי, מוסרי והומניסטי, המחנך אנשים שונים זה מזה לחיים יחדיו בחברה המושתתת על ערכים יהודיים, ערכים של כבוד האדם, שיוויון, צדק, ערבות הדדית וקבלת האחר. חברה המאפשרת לכל אחד מימוש עצמי, מתוך אחריות, מעורבות ומחויבות לכלל.

**'האחר הוא אני'**: הביטוי מציב לכאורה בלב התפיסה החינוכית שניים: אחר ואני. אך ביטוי זה טומן בחובו שלוש ישויות: האחר, אני ומה שבינינו, והוא מציב במרכז התפתחות האדם ותהליך החינוך את יחסי הגומלין בינינו לבין האחרים. **'האחר הוא אני'** מתווה את הדרך לתפקודו האישית של היחיד בתוך חברה דרך של סובלנות, התחשבות ומעורבות.

החברה הישראלית מאופיינת בגיוון רב, והיא מורכבת מקבוצות ומקהילות שביניהן קשרים ויחסי גומלין, הנעים על הרצף שבין קבלה ופתיחות לשלילה, בין הכלה לדחייה, בין שיתוף והפרייה הדדית להדרה ולחסימת ההשפעה התרבותית. ההטרוגניות התרבותית, הלשונית והחברתית יוצרת קווי חלוקה דומיננטיים, הסובבים סביב מוצא לאומי ועדתי, ובאים לביטוי במרקם החברתי, התרבותי הפוליטי.

בבואנו לבחון את פניה של החברה הישראלית נמצא ריבוי קבוצות וקהילות: מגוון דתות, תרבויות, זהויות, אנשים בעלי מוגבלויות, קהילות מרכז ופריפריה, בעלי נטיות מיניות ועוד. כדי להבין ולברר את מהותו של המהלך הערכי חינוכי 'האחר הוא אני', יש להניח תשתית תיאורטית, הבוחנת את שורשיהם של הקונפליקטים ואת מאפייניהם של חלקי החברה הישראלית, תוך סקירת התפתחותן של הקבוצות וזיקתן לאחרות, כמו גם את ההשלכות על החברה הישראלית במאה העשרים ואחת.

**עבודת חקר**

במוקד עבודה זו נמצא הנושא "הזכות לשוויון "בחברה הישראלית בפרט ובכלל. הסיבה המרכזית לחשיבותה של הזכות לשוויון טמונה בעובדה , כי זכות זו מהווה בסיס לקיומן של זכויות רבות נוספות, כמו כן זכות זו קשורה קשר מהותי לזכות בסיסית נוספת והיא – הזכות לכבוד.

**הזכות לשוויון משמעה יחס שווה לכל בני האדם. זכות זו כוללת בין היתר שוויון בין שונים, שוויון בפני החוק והעדפה המתקנת מצב של חוסר שוויון בין קבוצות בחברה**.

|  |
| --- |
|  |

**זכות בסיסית בחברה דמוקרטית :**

שוויון משמעו יחס שווה לכל בני האדם – מבלי להפלות ביניהם. הזכות לשוויון מבוססת על כך שכל בני האדם שווים זה לזה, כלומר: אין אנשים שהם שווים יותר מאחרים. זכות זאת היא זכות בסיסית בחברה דמוקרטית.

**יחס לא שיוויני פוגע בכבוד האדם ובחברה כולה :** הזכות לשוויון חשובה ביותר, משום שיחס לא-שוויוני פוגע בכבוד האדם. תחושה של חוסר שוויון היא אחת התחושות הקשות ביותר. יחס כזה פוגע בערך העצמי שלנו, גורם לנו לחוש קיפוח, תסכול, חוסר שייכות לחברה ואי-רצון להשתתף בחיי החברה.

יחס לא-שוויוני פוגע לא רק בפְּרָט אלא גם בחברה כולה: הוא הורס את היחסים בין בני האדם, פוגע בתחושת השייכות שלנו לחברה ופוגע בכוחות שמאחדים את החברה.

**איך יוצרים שוויון בין שונים ?**

הזכות לשוויון היא זכות מורכבת, מכיוון שבני האדם שונים זה מזה. כל אדם הוא עולם בפני עצמו. אם כך, איך יוצרים שוויון בין שונים? – על-פי הפילוסוף היווני אריסטו (המאה ה-4 לפני-הספירה): יש לתת יחס שווה לשווים ויחס שונה לשונים – בהתאם לשוני ביניהם. כלומר: בכל עניין נבדוק אם בני האדם שווים זה לזה או שונים זה מזה לגבי אותו עניין.

דוגמה: בחירה של נציג/ה בוועד הכיתה לעומת בחירה של נציג/ה בתחרות ספורט.לעניין הבחירה של נציגים לוועד הכיתה אין הבדל בין תלמידים שצבע השיער שלהם ג'ינג'י, לבין אלה שצבע השיער שלהם שחור. ההבדל בצבע השיער כלל אינו קשור לבחירות לוועד הכיתה. לכן, כל הילדים צריכים להיות שווים כמועמדים לוועד הכיתה.לעומת זאת, בבחירת נציגים לתחרות ארצית בקפיצה לגובה יש הבדל בין ספורטאים מוכשרים לבין מי שאינם ספורטאים מוכשרים. לעניין זה ייבחרו רק נציגים שהם ספורטאים מוכשרים.

**שווים בפני החוק :**. לכולנו יש זכות לשוויון בפני החוק. המשמעות היא שאותו החוק חל על כל האזרחים, והוא מחייב את כולנו בצורה שווה, ללא קשר למוצא שלנו או למעמד שלנו בחברה

**הזכות לשוויון הזדמנויות :** הזכות לשוויון כוללת גם את הזכות לשוויון הזדמנויות. אם כך, על אף שאנו שונים זה מזה, לכולנו יש הזדמנות שווה להגיע לאותם ההישגים. בהמשך לדוגמה שלמעלה (על בחירת נציג/ה בתחרות ספורט): אמנם ההזדמנות להתאמן ולהשתפר בספורט ולהתמודד על מקום בתחרות הארצית מגיעה באופן שווה לכל התלמידים בכיתה, אך, בסופו של דבר, רק הספורטאים הטובים ביותר ייבחרו לייצג את הכיתה בתחרות הארצית.

**העדפה מתקנת :** חוסר שוויון הזדמנויות, שהיה בעבר בחברות רבות, גורם לכך שעד היום קבוצות מסוימות נמצאות בעמדה טובה פחות מאחרות. למשל, יש חֲבָרוֹת, אשר בעבר הִפְלוּ את הנשים ולא נתנו להן הזדמנות שווה (כמו לגברים). עם הזמן חברות אלה החליטו לתת הזדמנות שווה לכול. אך לאחר שנים רבות של חוסר שוויון, גם עכשיו היכולת של הנשים להתמודד על תפקידים טובים או להתקדם – פחותה משל הגברים.

כדי לתקן את חוסר השוויון, יוצרים העדפה מתקנת. כלומר: נותנים לקבוצה החלשה (בדוגמה שלנו: לנשים) יחס טוב יותר מאשר לאחרים, ומקדמים אותה על חשבון קבוצות אחרות. אם כן, ההעדפה המתקנת נועדה לתקן חוסר שוויון שהיה בעבר, ולהעניק שוויון הזדמנויות אמתי לכולם.

**חוקים המגנים על השוויון :** בישראל הזכות לשוויון הוכרה בפסקי דין רבים של בית המשפט העליון, והיא נחשבת חלק מן הזכות לכבוד, אשר נכללה בחוק יסוד: כבוד האדם וחירותו. לכן נחקקו חוקים רבים להגנה על השוויון, כגון: חוק: שיווי זכויות האישה (מגן על שוויון זכויות לנשים ולגברים), או חוק: שוויון זכויות בעבודה (מגן על השוויון בקבלה לעבודה.

**מטרות העבודה**

**מטרות בתחום התוכן והמשמעות:**

1. לימוד וניתוח הזכות לשוויון ולמניעת הפליה.

2. הצגת עמדות ותפיסות בנושא שוויון, הוגנות ואחריות אישית.

3. הכרה באחריות של בני הנוער להגנה ולשמירה על מימוש זכות זו.

4. הצגת היבטים יישומיים למעורבות ולנקיטת פעולה במעגלי החיים השונים הקרובים לבני הנוער.

**מטרות בתחום המיומנויות:**

1. היכרות ולימוד של שיטת החקר המסורתית לכתיבת עבודה מחקרית.

2. היכרות באמצעות שדה החקר עם הקהילה המקומית של קדימה.

**1. חלקי העבודה**

* + - 1. חלק עיוני: סקירת ספרותית של התופעות הספציפיות הנחקרות ושל כל אחד מהמשתנים.

ב.חלק מעשי: בניית מחקר כמותי הבוחן את הנושא הנבחר ואת ההשפעה של המשתנה המשפיע על המשתנה המושפע ע"פ שאלת החקר.

**2.תהליך כתיבת עבודת החקר מלווה במספר שלבים:**

1. בחירת נושא לכתיבת העבודה על פי עניין הכותב.
2. חלוקה לקבוצות של 3-4 תלמידים על פי עניין משותף (ולא בהכרח על פי חברות).
3. קבלת הנחייה כללית לתהליך ממחנכת הכיתה בשיעורי חינוך ותרבות ישראל.
4. עבודה עם מנחה קבוע מתוך צוות המורים של בית הספר. המפגשים יתקיימו אחת לשבוע, אחרי שעות הלימודים. יומיים לפני המפגש, תשלחו למייל של המורה המנחה קובץ עם תוכן העבודה עליו תקבלו משוב במפגש.
5. אחרי מסירת העבודה תכינו תוצר להצגה בתערוכה שתתקיים בסיום הפרויקט.

1. **א. בחירת הנושא:**

לפניכם מגוון נושאים לכתיבת עבודת החקר:

1. כיצד באה לידי ביטוי הזכות לשוויון בחינוך הרגיל ובחינוך המיוחד?

2. הזכות לשילובם של תלמידים בעלי צרכים מיוחדים בקהילה הבית ספרית.

3. שוויון זכויות כלפי מיעוטים בישראל: ערבים, דרוזים, צ'רקסים ועוד בתחומי החיים השונים.

4. שוויון זכויות לגבי שילובם של מורים /מורות מהמגזרים השונים בעבודת ההוראה בביה"ס הממלכתי.

5. הזכות לשוויון כפי שהיא באה לידי ביטוי באומנויות השונות כתוצאה מהשינויים החברתיים במאה ה-21.

(התפתחות ה"היפ-הופ", המוסיקה השחורה, הקאפוורה , האומנות המופשטת ועוד.)

6. סוגיית שוויון הזכויות לאנשים עם מוגבלות.(נכים, קשישים ועוד.)

7. השוואה בין תנועת נוער רגילה לתנועת הנוער "כנפיים של קרמבו".

8. כיצד באה לידי ביטוי הזכות לשוויון בספרות ? בספרות העברית ובספרות הערבית?

9. כיצד באה לידי ביטוי הזכות לשוויון בסרטים?

10. ההתייחסות במקורות היהודיים לנושא הזכות לשוויון.

11. הזכות לשוויון כלכלי. (בעיית העוני)

12. עמותות הדואגות לשוויון ולכבוד העני. האם זה תפקידן או שזה תפקידה של המדינה?

13.הזכות לשוויון של ניצולי השואה.

14. האנשים "השקופים".

15. הזכות לשוויון ולכבוד במגרשי הכדורגל.( תאור התופעה תוך התייחסות למקרה של בית"ר ירושלים.)

16, תפקידה של מדינה דמוקרטית בשמירה על השוויון בין אזרחיה השונים.

17. תפקידה של התקשורת במדינה דמוקרטית בשמירה על השוויון בין אזרחיה.

18.כיצד התפתח השוויון בין השחורים ללבנים בארה"ב? בדרום אפריקה?

19. זכות השוויון של עולים חדשים מארצות שונות, כמו אתיופיה.

20. הזכות לשוויון של משפחות פוסט מודרניות.

21. ההחלטה לגבי השוואת הציונות לגזענות וביטולה.

22. כיצד משפיעה מידת השימוש ברשתות החברתיות באינטרנט על מידת הקבלה והסובלנות כלפי האחר?

23. אנשים שעשו היסטוריה בתחום השוויון: נלסון מנדלה, מרטין לותר קינג, מהטמה גנדי, מלאלה יוספזאי, הנערה מפקיסטן שמנהלת קמפיין עולמי ומתוקשר למען הזכות של נשים ללמוד, ופעיל זכויות האדם מהודו, קיילאש סטיארתי, הנאבק נגד העסקת ילדים, איקבאל מאסי הילד הפקיסטני בן ה – 12 שנרצח על רקע מאבקו למניעת עבדות ילדים והגיע עד האו"ם.

24. בעיית השוויון על רקע צבע עור.

25. בעיית השוויון בחינוך בין בתי ספר במרכז הארץ לבין בתי ספר בפריפריה.

26. כיצד משפיעה ההתנדבות בקהילה על עמדות לגבי הזדהות חברתית?

27. תפקידן של האומות המאוחדות בשמירה על השוויון בעולם.

28. הזכות לשוויון של נשים בתרבויות שונות.

29. זכויות הילד.

30. תופעת האנטישמיות בעבר ובימינו.

31. הזכות להשמיע סוגי מוזיקה שונים בכל ערוצי התקשורת ובמידה שווה. (האפלייה לגבי המוזיקה המזרחית)

**ניתן להוסיף נושאים לפי בחירה באישורן של מחנכי הכיתות ורכז השכבה.**

1. **ב. התאגדות בקבוצות:**

ההמלצה היא לבחירת חברי הקבוצה מהכיתה, כך קל יותר לתאם מפגשי הנחייה עם המנחה. הבחירה היא על פי תחומי עניין משותפים, יכולת של עבודת צוות וחלוקת מטלות, עמידה בלוח זמנים, מחויבות כלפי הקבוצה.

1. **ג. הנחייה ממחנך הכיתה:**

במהלך שיעורי החינוך תקבלו הנחייה כללית ממחנכת הכיתה, ותדווחו למחנך באיזה שלב אתם נמצאים בכתיבת העבודה, מספר המפגשים עם מנחה הקבוצה וקשיים איתם אתם מתמודדים.

1. **ד. מנחה הקבוצה:**

במפגש הראשון עם מנחה הקבוצה תתמקדו בתחום מסוים המעניין את כל חברי הקבוצה, ובמפגש תחליטו איזה היבט ברצונכם לחקור בתחום.

1. **ה. בחירת הנושא ומיקודו.**

אנו נבחר נושא אחד לדוגמא ונדגים את תהליך עיבודו והפיכתו לעבודת חקר.

**לדוגמה**: רצונכם לבדוק את הנושא : האנשים "השקופים". נושא זה הינו גדול ורחב . כדי למקדו עליכם לענות על מספר שאלות שתשאלו.

* מי הם האנשים "השקופים"? ובאילו מהם תרצו להתמקד בעבודתכם?
* את העמדות של מי אתם מבקשים לבדוק ביחס לאנשים "השקופים"? למשל השוואה בין הורים לבני נוער בגיל חטיבת הביניים.

לפיכך הנושא הממוקד הוא:

**השוואה בין עמדות של הורים לעמדות של בני נוער בגיל חטיבת הביניים ביישוב קדימה – צורן בהתייחסות אל האנשים "השקופים".**

1. **שאלת המחקר והשערת המחקר:**

לאחר קביעת הנושא ומיקודו, ולאחר קריאה של חומר ביבליוגרפי בנושא ממקורות מידע שונים עליכם לגבש את שאלת החקר. שאלת החקר בודקת קשר בין שני משתנים האחד מהם  **משפיע (בלתי תלוי** )והוא תוצר של נתונים אובייקטיביים שאיש אינו יכול לשנותם. המשתנה השני מושפע מן המשתנה הבלתי תלוי ולכן הוא נקרא משתנה  **מושפע (תלוי ).**

בנושא לדוגמא שקבענו אנו בודקים האם **הגיל** משפיע על **עמדות כלפי האנשים "השקופים".**

הגיל הוא המשתנה האובייקטיבי שמשפיע על העמדות של ההורים ושל בני הנוער. לפיכך הוא המשתנה הבלתי תלוי.

עמדות כלפי האנשים "השקופים" עשויות להיות תלויות בגיל, לכן הן המשתנה התלוי, המושפע.

בהתאם לכך אנו ננסח השערה שמתארת את מה אנו חושבים שהמחקר שלנו יוכיח. במחקר נוכיח את ההשערה או נפריך אותה. ההשערה היא:

**הורים מגלים יחס חיובי לאנשים "השקופים" יותר מאשר בני נוער בגיל חטיבת הביניים.**

**4. מיפוי הנושא על ידי שאילת שאלות, אישכולן וקביעת ראשי הפרקים לסקירת הספרות:**

מפו את הנושא הנבחר על ידי שאלות. אלו שאלות עליהם אתם מבקשים לקבל עליהם תשובות בעבודתכם. שאלות שניתן לשאול לשאלת החקר לדוגמה:

1. מי הם האנשים "השקופים"?

2. למה ניתן לאנשים מסוימים הכינוי "שקופים"?

3. מה מאפיין את האנשים האלה?

4. האם ניתן להגדיר אותם כקבוצה בעלת מאפיינים מיוחדים?

5. באילו תנאים הם חיים?

6. מהו השונה והדומה בין האנשים "השקופים" לאלו הבלתי "שקופים"?

7. האם יש חוקים במדינה העוזרים להם ומאפשרים להם לחיות בצורה הוגנת?

8. האם מיישמים חוקים אלה ומי צריך ליישם אותם?

9. האם לחברה יש איזשהו תפקיד בהתיחסות כלפי האנשים "השקופים"? מהו התפקיד?

10. מיהם האנשים השקופים בבית הספר? בשכונה שלכם? בעיר שלכם? כתבו את שמותיהם ואת המידע שידוע לכם עליהם.

11. האם ניתן להפוך את האנשים "השקופים" לנראים/ לקיימים, וכיצד?

12. מיהם הפוליטיקאים שאחראים על חקיקת חוקים ופעילים למען "השקופים" ומה הם עושים למענם?

13. מה אתה יכול לעשות למענם? כיצד נושא זה מתחבר אליך באופן אישי? מדוע?

14. הציעו הצעה מעשית כך שתוכלו ליישמה כבר מחר בבוקר. **"תיקון עולם מתחיל בצעד קטן".**

מתוך התבוננות בשאלות ניתן לראות שהן שייכות לשלושה תחומים. אנו נאשכל אותן (מלשון אשכול, קבוצת שאלות) לפי השייכות:

* **מי הם האנשים "השקופים"?** (שאלות 1,2,3,4,5,6,10)
* **האחריות של המדינה/ הרשויות במדינה כלפי האנשים "השקופים".** (שאלות 7,8,11,12)
* **האחריות של החברה כלפי האנשים "השקופים".** (שאלות 9,11)
* **האחריות האישית שלי כלפי האנשים "השקופים".** (שאלות 10,11,13,14)

אלה הם ראשי הפרקים לסקירת הספרות, המסודרים בסדר הגיוני, מן התחום הרחב אל התחום הצר והממוקד.

1. **איסוף מקורות מידע וכתיבת הסיכומים**

לצורך סקירת הספרות לנושא יש לסכם ולמזג טקסטים המצויים באנציקלופדיות, כתבי עת, אתרי אינטרנט עדכניים וכו. **בזמן איסוף מקורות המידע הקפידו לצלם את העמוד הראשון של כל ספר הכולל את הפרטים המזהים שלו ולרשום את שמותיהם המלאים של האתרים בהם מצוי המידע.**

עליכם לסכם את המידע מהמקורות הרלוונטיים, תוך הקפדה על כללי הסיכום: סימון מילות מפתח, משפטי מפתח המבטאים רעיון מרכזי וכתיבת המשפטים בלשונכם תוך שימוש במילות קישור. כמו כן עליכם להקפיד על מיזוג טקסטים: איחוד מספר מקורות מידע לסיכום אחד בו אין חזרה מיותרת על המידע מן המקורות השונים.

**6. המחקר הכמותי**

1. אוכלוסיית המחקר: מטרת המחקר היא להשוות בין עמדות של הורים לעמדותיהם של בני נוער בגיל חטיבת הביניים בנוגע לאנשים "השקופים". על מנת לבחון את היחס ולהשוות בין שתי הקבוצות, עליכם לבחור את אוכלוסיית המחקר - לפחות 25 נבדקים מהיישוב.
2. כלי המחקר: הכלי באמצעותו תבצעו את המחקר על אוכלוסיית המחקר. באמצעותו תענו על השאלות השונות ששאלתם בתחילת העבודה. לפניכם מספר כלי מחקר:

\* שאלונים אישיים

\* ראיונות

\* ניתוח יצירות ספרותיות / אומנות

לצורך קבלת החלטה על כלי המחקר יש להתייעץ עם המורה המנחה, לאשר את כלי המחקר ולקבל הנחיות כיצד יש לבצע את השאלונים / ראיונות.

1. ביצוע המחקר: לצורך ביצוע הראיונות או השאלונים יש לתאם את זמני המפגש, תוך הקפדה על פנייה מנומסת אל הנבדקים.
2. עיבוד התוצאות המחקר: לאחר שהנבדקים מילאו את השאלונים, יש לנתח אותם:

* כל תשובה בשאלון מקבלת ציון שנקבע מראש (לדוגמה: 1 - לא מסכים כלל, 5 - מסכים מאוד).
* יש לרכז תשובותיהן של כל שאלה ושאלה מהשאלון בטבלת Excel. את התוצאות בטבלה יש להמליל.
* יש לתאר את התוצאות גם בגרפים.

1. **דיון ומסקנות העבודה:**

הסקת המסקנות מתוך הנתונים היא תהליך מחשבתי המתייחס גם לסקירת הספרות שכתבתם וגם למחקר הכמותי. עליכם להסביר את התוצאות אליהם הגעתם על רקע סקירת הספרות שלכם. בעבודה לדוגמה, סביר להניח כי ימצא הבדל בין הורים לבני נוער ביחסם לאנשים "השקופים". את ההבדל שיימצא עליכם להסביר. האם, לדעתכם, ניתן לגשר על הפער, ומהיכן לדעתכם הוא נובע. כמו כן, יש לחזור להשערת המחקר שלכם ולוודא האם אישרתם או הפרכתם אותה.

בנוסף עליכם להציע רעיון אופרטיבי (יישומי) אותו תוכלו ליישם באופן אישי כדי לשנות את המצב הקיים (לפני הממצאים של המחקר). **זכרו "תיקון עולם מתחיל בצעד קטן".**

**8.מבוא, תוכן עניינים, שער וביביליוגרפיה**

8. א.מבוא: הצגה כללית של תחום הדעת וחשיבותו, הסיבות לבחירת נושא העבודה, הצגת שאלת החקר והשערת החקר, תיאור של מבנה העבודה שלכם ומתן רקע תמציתי על הנושאים בהם עבודתכם תעסוק.

8. ב.תוכן עניינים: יש למספר כל כותרת וכותרת משנית. יש לשמור על עקביות במספור, כלומר כותרת ראשית במספרים, כותרת משנית ניתן למספר ב- 1.1, 1.2 וכך הלאה או א, ב, ג וכך הלאה.

8. ג.שער: בראש העמוד לוגו בית הספר, במרכז העמוד שם העבודה, בתחתית העמוד למי מוגשת העבודה (מורה מנחה), שמות המגישים ובשורה התחתונה תאריך ההגשה.

8. ד.ביביליוגרפיה: רשימת כל מקורות הספרות מהן ציטטתם, סיכמתם ומיזגתם טקסטים. כתיבה מדויקת של ביביליוגרפיה ניתן למצוא באינטרנט, כמו כן, תקבלו הדרכה ממחנך הכיתה.

**9.הצגת העבודה**

לאחר סיום כתיבת עבודת החקר והגשתה למורה המנחה, תעסקו בהצגת עבודתכם לתערוכה. קיימות צורות הצגה רבות ומגוונות: ציור, פיסול, דגם, יומן, עיתון, מצגת, פוסטר, כרזה ועוד.

ההצגה מבטאת את עיקרי עבודתכם: נושא העבודה / שאלת החקר, תמצית רקע ספרותי, דוגמת שאלון, הממצאים ערוכים בצורה ויזואלית (טבלה/גרף) ותמצית מסקנותיכם מהעבודה.

הצגת התוצר הסופי תהיה נתונה לבחירה של קבוצת התלמידים יחד עם המורה המנחה.

**עבודות חקר – שכבת כיתות ח', תשע"ד**

סטריאוטיפים בחברה הישראלית ****

השנה מובילה מערכת החינוך מהלך ערכי, חברתי, מוסרי והומניסטי, המחנך אנשים שונים זה מזה לחיים יחדיו בחברה המושתתת על ערכים יהודיים, ערכים של כבוד האדם, שיוויון, צדק, ערבות הדדית וקבלת האחר. חברה המאפשרת לכל אחד מימוש עצמי, מתוך אחריות, מעורבות ומחויבות לכלל.

**'האחר הוא אני'**: הביטוי מציב לכאורה בלב התפיסה החינוכית שניים: אחר ואני. אך ביטוי זה טומן בחובו שלוש ישויות: האחר, אני ומה שבינינו, והוא מציב במרכז התפתחות האדם ותהליך החינוך את יחסי הגומלין בינינו לבין האחרים. **'האחר הוא אני'** מתווה את הדרך לתפקודו האישית של היחיד בתוך חברה דרך של סובלנות, התחשבות ומעורבות.

החברה הישראלית מאופיינת בגיוון רב, והיא מורכבת מקבוצות ומקהילות שביניהן קשרים ויחסי גומלין, הנעים על הרצף שבין קבלה ופתיחות לשלילה, בין הכלה לדחייה, בין שיתוף והפרייה הדדית להדרה ולחסימת ההשפעה התרבותית. ההטרוגניות התרבותית, הלשונית והחברתית יוצרת קווי חלוקה דומיננטיים, הסובבים סביב מוצא לאומי ועדתי, ובאים לביטוי במרקם החברתי, התרבותי הפוליטי.

בבואנו לבחון את פניה של החברה הישראלית נמצא ריבוי קבוצות וקהילות: מגוון דתות, תרבויות, זהויות, אנשים בעלי מוגבלויות, קהילות מרכז ופריפריה, בעלי נטיות מיניות ועוד. כדי להבין ולברר את מהותו של המהלך הערכי חינוכי 'האחר הוא אני', יש להניח תשתית תיאורטית, הבוחנת את שורשיהם של הקונפליקטים ואת מאפייניהם של חלקי החברה הישראלית, תוך סקירת התפתחותן של הקבוצות וזיקתן לאחרות, כמו גם את ההשלכות על החברה הישראלית במאה העשרים ואחת.

**עבודת חקר:**

במוקד עבודה זו נמצא מושג **הסטריאוטיפ** בחברה הישראלית. הסטריאוטיפ הוא [דעה קדומה](http://he.wikipedia.org/wiki/%D7%93%D7%A2%D7%94_%D7%A7%D7%93%D7%95%D7%9E%D7%94) ופשטנית, בעלת נימוקים לא מספקים, שקשה מאוד לשנותה. על פי רוב, הוא ומופנה כלפי [קבוצה חברתית](http://he.wikipedia.org/wiki/%D7%A7%D7%91%D7%95%D7%A6%D7%94_%D7%97%D7%91%D7%A8%D7%AA%D7%99%D7%AA), בדרך כלל על בסיס [אתני](http://he.wikipedia.org/wiki/%D7%90%D7%AA%D7%A0%D7%99%D7%95%D7%AA) או [מגדרי](http://he.wikipedia.org/wiki/%D7%9E%D7%92%D7%93%D7%A8). דימויים אלה נושאים אופי מכליל, מוגזם ושקרי. במילים אחרות, סטריאוטיפ הוא [הכללה](http://he.wikipedia.org/wiki/%D7%94%D7%9B%D7%9C%D7%9C%D7%94_(%D7%9C%D7%9E%D7%99%D7%93%D7%94)) הנוגעת למאפיינים של [קבוצה חברתית](http://he.wikipedia.org/wiki/%D7%A7%D7%91%D7%95%D7%A6%D7%94_%D7%97%D7%91%D7%A8%D7%AA%D7%99%D7%AA), והחלת מאפיינים אלה על כל חבר באותה קבוצה.

**מטרות העבודה:**

* הכרות של סטריאוטיפים בחברה הישראלית וגיבוש עמדה מוסרית ביחס אליהם.
* הכרות עם שיטת החקר המסורתית לכתיבת עבודה מחקרית.
* הכרות של פילוח הקהילה המקומית ביישוב.

1. **חלקי העבודה:**
2. חלק עיוני: סקירת ספרותית של סטריאוטיפים, והקבוצה/קהילה בה בחרתם להתמקד, תכונותיה ומרכיביה וכיצד דבק בה הסטריאוטיפ.
3. חלק מעשי: בניית מחקר כמותי המשווה את עמדותיהן של שתי קבוצות אוכלוסייה כלפי סטריאוטיפים בחברה הישראלית. המחקר יתבצע בקרב תושבי קדימה-צורן.
4. **תהליך כתיבת עבודת החקר מלווה במספר שלבים:**
5. בחירת תחום לכתיבת העבודה על פי עניין הכותב.
6. חלוקה לקבוצות של 3-4 תלמידים על פי עניין משותף (ולא בהכרח על פי חברות).
7. קבלת הנחייה כללית לתהליך ממחנכת הכיתה בשיעורי חינוך ותרבות ישראל.
8. עבודה עם מנחה קבוע מתוך צוות המורים של בית הספר. המפגשים יתקיימו אחת לשבועיים, אחרי שעות הלימודים. יומיים לפני המפגש, תשלחו למייל של המורה המנחה קובץ עם תוכן העבודה עליו תקבלו משוב במפגש.
9. אחרי מסירת העבודה תכינו תוצר להצגה בתערוכה שתתקיים בסיום הפרויקט.

1. **בחירת התחום:**

לפניכם מגוון נושאים לכתיבת עבודת מחקר:

|  |  |
| --- | --- |
| * + - * שונות מגזרית | * מיעוטים בחברה הישראלית: ערבים מוסלמים, נוצרים, דרוזים, בדווים, צ'רקסים. * דתיים וחילוניים * צברים ועולים חדשים * בני עדות שונות |
| * שונות מגדרית | * גברים ונשים |
| * שונות על רקע גיל | * בני נוער, מבוגרים וקשישים |
| * שונות כלכלית | * עניים ועשירים |

מתוך פילוח החברה הישראלית, ישנו מגוון גדול של נושאים אותם ניתן להשוות בין שתי הקבוצות הנ"ל.

להלן דוגמאות להשוואה:

* זכויות נשים בחברה היהודית מול החברה הערבית.
* ההבדל בין חילוניים ודתיים ביחסם לאחר: חוזרים בתשובה, חוזרים בשאלה, זוגות חד מיניים.
* ההבדל בין בני נוער למבוגרים ביחסם לבעלי צרכים מיוחדים.
* השוואה בין נשים וגברים ביחס לאחר: הגר, היתום, האלמנה, בעל העדפות מיניות שונות. \*ניתן להשוות בין תקופות: במקורות היהודיים והיום.
* דמות השונה באומנות:

\*בספרות: "הארי פוטר", היחס לבעלי צרכים מיוחדים בספרים "פרויקט רוזי", "המקרה המוזר של הכלב בשעת לילה". \*בקולנוע: "מועדון ארוחת הבוקר", "איש הגשם", דמות המזרחי בסרטי הבורקס ובסרטים היום, בסרטים מצוירים. \*באומנות הפלסטית.

* ההבדל בין יוצאי עדות שונות ביחסם לסטריאוטיפים עדתיים: מרוקאי עצבני, פרסי קמצן, רומני גנב
* ההבדל בין תלמידי כיתות ז' מחט"ב גוונים לבין תלמידי כיתות ז' מחט"ב הרצוג ביחסם לסטריאוטיפים מגדריים:

בנות למחול ובנים לכדורגל בנים טובים יותר מבנות במתמטיקה

* סטריאוטיפים נוספים אותם ניתן להשוות בין שתי קבוצות:
  + גברים נהגים טובים יותר מנשים.
  + בלונדיניות טיפשות.
  + רזה היא יפה
  + צפוניים מתקדמים דרומיים פרימיטיביים.

**ניתן להוסיף נושאים לפי בחירה באישורן של מחנכת הכיתה ורכזת השכבה.**

**התאגדות בקבוצות:**

ההמלצה היא לבחירת חברי הקבוצה מהכיתה , כך קל יותר לתאם מפגשי הנחייה עם המנחה. הבחירה היא על פי תחומי עניין משותפים, יכולת של עבודת צוות וחלוקת מטלות, עמידה בלוח זמנים, מחויבות כלפי הקבוצה.

1. **הנחייה ממחנך הכיתה:**

במהלך שיעורי החינוך תקבלו הנחייה כללית ממחנכת הכיתה, ותדווחו למחנך באיזה שלב אתם נמצאים בכתיבת העבודה, מספר המפגשים עם מנחה הקבוצה וקשיים איתם אתם מתמודדים.

1. **מנחה הקבוצה:**

במפגש הראשון עם מנחה הקבוצה תתמקדו בתחום מסוים המעניין את כל חברי הקבוצה, ובמפגש תחליטו איזה היבט ברצונכם לחקור בתחום.

בחירת הנושא ומיקודו.

אנו נבחר נושא אחד לדוגמא ונדגים את תהליך עיבודו והפיכתו לעבודת חקר.

**לדוגמה**: רצונכם לבדוק את הסטריאוטיפים העדתיים. נושא זה הינו גדול ורחב. כדי למקדו עליכם לענות על מספר שאלות:

* סטריאוטיפים של איזו עדה ברצוננו לחקור? למשל: העדה המרוקאית.
* את העמדות של מי אנו מבקשים להשוות ביחס לסטריאוטיפים אלה? למשל: השוואה בין הורים ובני נוער בגיל חטיבת הביניים.

לפיכך הנושא הממוקד הוא:

**השוואה בין עמדות של הורים לבני נוער בגיל חטיבת הביניים ביישוב קדימה – צורן בהתייחסות אל סטריאוטיפים של העדה המרוקאית.**

1. **שאלת המחקר והשערת המחקר:**

לאחר קביעת הנושא ומיקודו עליכם לגבש את שאלת המחקר. שאלת מחקר בודקת קשר בין שני משתנים האחד מהם **בלתי תלוי** והוא תוצר של נתונים אובייקטיביים. המשתנה השני מושפע מן המשתנה הבלתי תלוי ולכן הוא נקרא משתנה **תלוי.**

בנושא לדוגמא שקבענו אנו בודקים האם **הגיל** משפיע על **עמדות כלפי סטריאוטיפים עדתיים מרוקאיים.**

הגיל הוא המשתנה האובייקטיבי שאינו מושפע אלא מהחלטת עורכי המחקר. הם אלה שקבעו שישוו הורים ובני נוער. לפיכך הוא המשתנה הבלתי תלוי.

עמדות כלפי הסטריאוטיפ עלולות להיות תלויות בגיל לכן הן המשתנה התלוי.

בהתאם לכך אנו ננסח השערה שמתארת את מה אנו חושבים שהמחקר שלנו יוכיח. במחקר נוכיח את ההשערה או נפריך אותה. ההשערה היא:

**להורים יש חשיבה סטריאוטיפית ביחס לעדה המרוקאית יותר מאשר לבני נוער בגיל חטיבת הביניים.**

1. **מיפוי הנושא על ידי שאילת שאלות, אישכולן וקביעת ראשי הפרקים לסקירת הספרות:**

מפו את הנושא הנבחר על ידי שאלות. אלו שאלות עליהם אתם מבקשים לקבל עליהם תשובות בעבודתכם. שאלות שניתן לשאול לשאלת המחקר לדוגמה:

* + 1. מהו סטריאוטיפ?
    2. אילו סטריאוטיפים קיימים?
    3. אלו סטריאוטיפים עדתיים אנו מכירים?
    4. מהו מקורם של סטריאוטיפים אלו?
    5. מדוע אנו זקוקים לסטריאוטיפים?
    6. האם ככל שמתבגרים אנו מושפעים פחות מסטריאוטיפים?
    7. מהם היתרונות והחסרונות של סטריאוטיפים?
    8. מה אופיים של סטריאוטיפים עדתיים?
    9. האם ניתן לקבץ עדות לפי סטריאוטיפ נפוץ של העדה?
    10. מה מידת הרלוונטיות של הסטריאוטיפ לעדה?
    11. על מי חל הסטריאוטיפ? רק על בני העדה שעלו ארצה או גם על הצברים מאותה ארץ מוצא?
    12. האם ניתן לשייך אדם על פי מראהו החיצוני לעדה מסוימת?
    13. מהם הגורמים המשפיעים על חברה לקבוע סטריאוטיפ?
    14. האם בעוד 20 שנים הסטריאוטיפים העדתיים יהיו רלוונטים? בעוד 50 שנה?
    15. כיצד תוכל עדה להסיר מעליה סטריאוטיפ הטבוע בה?
    16. מה היו הקשיים בהם נתקלה העלייה ממרוקו בארץ?
    17. מתי התקיימה העלייה ממרוקו?
    18. איך נוצרו הסטריאוטיפים על העדה המרוקאית?
    19. איזה שינוי חל בסטריאוטיפים אלה במשך השנים?

מתוך התבוננות בשאלות ניתן לראות שהן שייכות ל – 3 תחומים. אנו נאשכל אותן לפי השייכות:

* **סטריאוטיפים**  - שאלות 1,2,5,6,7,8,9,13,15.
* **העלייה ממרוקו והעדה המרוקאית בארץ** – שאלות 16,17,18.
* **הסטריאוטיפים על העדה המרוקאית** – שאלות 3,4,10,11,14.

אלה הם ראשי הפרקים לסקירת הספרות המסודרים בסדר הגיוני מן התחום הרחב אל התחום הצר והממוקד.

1. **איסוף מקורות מידע וכתיבת הסיכומים**

לצורך סקירת הספרות לנושא יש לסכם ולמזג טקסטים המצויים באנציקלופדיות, כתבי עת, אתרי אינטרנט עדכניים וכו..בזמן איסוף מקורות המידע הקפידו לצלם את העמוד הראשון של כל ספר הכולל את הפרטים המזהים שלו ולרשום את שמותיהם המלאים של האתרים בהם מצוי המידע.

עליכם לסכם את המידע מהמקורות הרלוונטיים, תוך הקפדה על כללי הסיכום: סימון מילות מפתח, משפטי מפתח המבטאים רעיון מרכזי וכתיבת המשפטים בלשונכם תוך שימוש במילות קישור. כמו כן עליכם להקפיד על מיזוג טקסטים: איחוד מספר מקורות מידע לסיכום אחד בו אין חזרה מיותרת על המידע מן המקורות השונים.

1. **המחקר הכמותי**
2. אוכלוסיית המחקר: מטרת המחקר היא להשוות בין עמדות של הורים לסטריאוטיפים עדתיים מרוקאיים לעמדותיהם של בני נוער בגיל חטיבת הביניים. על מנת לבחון את היחס ולהשוות בין שתי הקבוצות, עליכם לבחור את אוכלוסיית המחקר - לפחות 25 נבדקים מהיישוב.
3. כלי המחקר: הכלי באמצעותו תבצעו את המחקר על אוכלוסיית המחקר. באמצעותו תענו על השאלות השונות ששאלתם בתחילת העבודה. לפניכם מספר כלי מחקר:

\* שאלונים אישיים

\* ראיונות

\* ניתוח יצירות ספרותיות / אומנות

לצורך קבלת החלטה על כלי המחקר יש להתייעץ עם המורה המנחה, לאשר את כלי המחקר ולקבל הנחיות כיצד יש לבצע את השאלונים / ראיונות.

1. ביצוע המחקר: לצורך ביצוע הראיונות או השאלונים יש לתאם את זמני המפגש, תוך הקפדה על פנייה מנומסת אל הנבדקים.
2. עיבוד התוצאות המחקר: לאחר שהנבדקים מילאו את השאלונים, יש לנתח אותם:

* כל תשובה בשאלון מקבלת ציון שנקבע מראש (לדוגמה: 1 - לא מסכים כלל, 5 - מסכים מאוד).
* יש לרכז תשובותיהן של כל שאלה ושאלה מהשאלון בטבלת Excel. את התוצאות בטבלה יש להמליל
* יש לתאר את התוצאות גם בגרפים.

1. **דיון ומסקנות העבודה:**

הסקת המסקנות מתוך הנתונים היא תהליך מחשבתי המתייחס גם לסקירת הספרות שכתבתם וגם למחקר הכמותי. עליכם להסביר את התוצאות אליהם הגעתם על רקע סקירת הספרות שלכם. בעבודה לדוגמה, סביר להניח כי ימצא הבדל בין הורים לבני נוער ביחסם לסטריאוטיפים עדתיים. את ההבדל שיימצא עליכם להסביר, האם, לדעתכם, ניתן לגשר על הפער, ומהיכן לדעתכם הוא נובע. כמו כן, יש לחזור להשערת המחקר שלכם ולוודא האם אישרתם או הפרכתם אותה. במידת האפשר, הציעו מחקר המשך עתידי שאחרים (אולי אתם) יבדקו ומנו מספר נקודות התייחסות מעניינות שעלו מתוך מהלך ותוצאות המחקר. לדוגמה: מעניין לבדוק את יחסם של אשכנזים מול ספרדים בגילאי 40-50 לסטריאוטיפים עדתיים.

1. **מבוא, תוכן עניינים, שער וביביליוגרפיה**
   * + 1. מבוא: הסיבות לבחירת נושא העבודה, תיאור של מבנה העבודה שלכם ומתן רקע תמציתי על הנושאים בהם עבודתכם תעסוק.
       2. תוכן עניינים: יש למספר כל כותרת וכותרת משנית. יש לשמור על עיקביות במספור, כלומר כותרת ראשית במספרים, כותרת משנית ניתן למספר ב- 1.1, 1.2 וכך הלאה או א, ב, ג וכך הלאה.
       3. שער: בראש העמוד לוגו בית הספר, במרכז העמוד שם העבודה, בתחתית העמוד למי מוגשת העבודה (מורה מנחה), שמות המגישים ובשורה התחתונה תאריך ההגשה.
       4. ביביליוגרפיה: רשימת כל מקורות הספרות מהן ציטטתם, סיכמתם ומיזגתם טקסטים. כתיבה מדויקת של ביביליוגרפיה ניתן למצוא באינטרנט, כמו כן, תקבלו הדרכה ממחנך הכיתה.
2. **הצגת העבודה**

לאחר סיום כתיבת עבודת החקר והגשתה למורה המנחה, תעסקו בהצגת עבודתכם לתערוכת העבודה. קיימות צורות הצגה רבות ומגוונות: ציור, פיסול, דגם, יומן, עיתון, מצגת, פוסטר, כרזה ועוד.

ההצגה מבטאת את עיקרי עבודתכם: נושא העבודה / שאלת החקר, תמצית רקע ספרותי, דוגמת שאלון, הממצאים ערוכים בצורה ויזואלית (טבלה/גרף) ותמצית מסקנותיכם מהעבודה.

סיום עבודות חקר ביום שישי 23/5/14

**חטיבת הביניים "גוונים" קדימה-צורן**

‏‏‏‏‏‏יום שני ב' טבת תשס"ט, ‏29 דצמבר 2008

**60 לישראל– לחיות ביחד – מגזרים בחברה הישראלית**

**הנושא השנתי לעבודות חקר – כיתות ח'(מופיע גם באתר הבית ספרי)**

שלום תלמידים,

השנה ממשיכה מדינת ישראל לחגוג 6 עשורים לקיומה. מסיבה זו תעסקו בעבודות החקר שלכם בנושא זה.

**מגזר – חלק מוגדר מתוך שטח או אוכלוסייה או תחום כלכלי וכד' (בלועזית – סקטור). מתוך מילון ספיר.**

מדינת ישראל היא מקום מפגש לאזרחים ממגזרים שונים. היא כור היתוך לאזרחים מתרבויות שונות, דתות שונות, דעות פוליטיות שונות ועוד חתכים רבים ומגוונים של שוני. המונח "שונות" מייחד ומאחד אותנו כמדינה. השונות בינינו יוצרת לא אחת חיכוכים והתנגשויות. אבל שונות יכולה להיות מקור לעניין ולבניה של דבר מה חדש. כאזרחים שומה עלינו להכיר את פניה השונים של המדינה בה אנו חיים. הכרות אמיתית עם המגוון בו אנו חיים תאפשר לנו לבנות גשרים בין תרבויות, בין דתות, בין דעות, בין בני אדם.

אנו מבקשים להקדיש עבודה זו להיכרות עם פניה השונים של מדינת ישראל. יש לכך 2 מטרות עיקריות:

* הכרות עם המגזרים השונים בחברה הישראלית.
* הכרות עם שיטת החקר לכתיבת עבודה.

לעבודה שתכתבו שני חלקים עיקריים:

* חלק עיוני בו אתם סוקרים את המגזר בו בחרתם להתמקד ואת השפעתו על תחומי החיים בהם בחרתם.
* חלק מחקרי כמותי בו תבדקו את השערתכם בצורה מדעית.

כתיבת עבודת חקר היא תהליך ארוך בו מספר שלבים:

1. בחירת תחום לכתיבת העבודה על פי עניין הכותב.
2. חלוקה לקבוצות של 3 תלמידים על פי עניין משותף (ולא בהכרח על פי חברות).
3. קבלת הנחייה כללית לתהליך ממחנכת הכיתה בשיעורי חברה ומורשת.
4. עבודה עם מנחה קבוע מתוך צוות המורים של בית הספר. המפגשים יתקיימו בימי ג' אחרי שעות הלימודים. במהלך ההנחיה תכתבו את העבודה ותבדקו את הפרקים השונים בהנחיית המנחה.
5. אחרי מסירת העבודה תכינו תוצר להצגה בתערוכה שתתקיים בערב סיום התכנית.

ההנחיות לכתיבת העבודה נמצאות בדפים הבאים.

**מהלך העבודה – עיבוד אחד הנושאים לדוגמא**

1. **בחירת התחום**

לפניכם דף מיפוי נושאים למחקר ועבודה. מופיעים בו המגזרים השונים בחברה הישראלית.

**המגזרים**

1. דתיים – דתיים לאומיים

דתיים חרדים – מצביעי ש"ס

נטורי קרתא

מצביעי דגל התורה ויהדות התורה

1. ערבים – ערבים פלשתינאים

ערבים ישראלים – מוסלמים

נוצרים

בדווים

דרוזים

1. יישובי הפריפריה – עיירות וערי הפיתוח
2. צורות התיישבות – עירונית

כפרית – קיבוצים

מושבים

יישובים קהילתיים

1. עדות בישראל
2. המגזרים על בסיס גיל – קשישים

ילדים ובני נוער

1. עולים חדשים – העלייה האתיופית

העלייה מארצות חבר העמים

העלייה מארצות הרווחה

1. דעה פוליטית – מפלגות ימין

מפלגות שמאל

מפלגות המרכז

1. מגזר על פי מגדר – נשים

גברים

1. המגזר נטול האזרחות – הערבים הפלשתינאים

העובדים הזרים

1. מגזר על פי מקום התיישבות – בתחומי הקו הירוק

מעבר לקו הירוק (בשטחים)

1. בעלי צרכים מיוחדים ונכים

אחרי שתבחרו את המגזר או המגזרים אותם אתם מבקשים לחקור, עליכם להחליט באיזה תחום תחקרו אותו. להלן התחומים בהם ניתן לבחור:

**תחומי המחקר**

1. חינוך

2. בריאות

3. תשתיות – כבישים

חשמל ומים

מוסדות ציבור כמו מוסדות חינוך, בריאות (קופות חולים ובתי חולים), מוסדות עירוניים,

בתי משפט ועוד.

4. תפקידים ציבוריים.

5. בטחון – גיוס לצבא, היחידות בהם משרתים.

6. מצב כלכלי – גובה שכר, רמת השכלה, תנאי מחיה.

הזדקקות לתמיכת השירותים החברתיים, רמת קבלת התמיכה מהשירותים

החברתיים.

7. אומנות – ציור ופיסול

תיאטרון

מוסיקה – שירה, נגינה

מחול

קולנוע

8. ארגונים חברתיים.

9. תעשייה – מסורתית והייטק.

דף זה מהווה הצעה ראשונית לנושאים. אתם יכולים להציע נושאים נוספים על פי בחירתכם. הצעותיכם צריכות לקבל את אישור הצוות החינוכי.

2. עיינו בדף הנושאים ובחרו בתחום על פי העניין שאתם מגלים בו. למשל: הנושא:

המגזר – הערבי. תחום המחקר – המעמד הכלכלי.

3. התאגדו בקבוצות של 3 תלמידים. המניעים לבחירת השותפים הם שניים:

* בחרו בשותפים המתעניינים באותו תחום.
* בחרו בשותפים שאתם יודעים שמסוגלים לעבוד איתכם ולחלק את הנטל ביניכם. השותפים יכולים להיות גם מכיתות אחרות בשכבה.

**4. מיקוד הנושא**

היפגשו עם המנחה ובעזרתו התמקדו בנושא ממוקד יותר הקשור לנושא שבחרתם. החליטו באיזה חלק של המגזר הערבי אתם מבקשים להתמקד. כמו כן החליטו באיזה היבט של המצב הכלכלי אתם מבקשים להתמקד. הנושא הממוקד לדוגמא הוא:

מעמדם הכלכלי האישי-משפחתי של ערבים ישראלים מוסלמיים בגילאים 20-40

אתם יכולים גם להחליט שברצונכם להשוות את האוכלוסייה הערבית מוסלמית שבחרתם לאוכלוסייה יהודית בעלת אותם מאפיינים. הנושא הממוקד יהיה לפיכך זה:

השוואה בין מעמדם הכלכלי האישי-משפחתי של ערבים ישראלים מוסלמים ויהודים בגילאים20-40

5. **שאלת המחקר והשערת המחקר**

עבודת חקר היא עבודה הבודקת האם יש קשר בין שני משתנים לפחות. בעבודת החקר לדוגמא אנו בודקים את הקשר בין דתו של האזרח לבין המעמד הכלכלי שלו. לפיכך שני המשתנים שלנו הם: דת ומעמד כלכלי. אנו משערים שאחד מהם משפיע על השני. בנושא שלפנינו אנו משערים שהדת משפיעה על המעמד הכלכלי. המעמד הכלכלי תלוי, להשערתנו, בדת. לכן:

**המשתנה התלוי** הוא המעמד הכלכלי **והמשתנה הבלתי תלוי** הוא הדת.

השערה מפורטת תהיה:

אזרחי ישראל מוסלמים מעמדם הכלכלי יהיה נמוך מאזרחי ישראל יהודים.

6. **מיפוי הנושא**

מפו את הנושא הייחודי בו בחרתם על ידי שאלות. שאלו את עצמכם שאלות שהייתם מבקשים לקבל תשובות עליהם באמצעות העבודה. למשל:

1. מה היא רמת ההשכלה הממוצעת של בני המגזרים הנבדקים?
2. מהם תחומי העיסוק הנפוצים בקרב בני המגזרים הנבדקים?
3. מהו גודל המשפחה הממוצע בקרב בני המגזרים הנבדקים?
4. מהי צורת המגורים הנפוצה בקרב בני המגזרים הנבדקים?
5. מה היא רמת ההכנסה הממוצעת לנפש בקרב בני המגזרים הנבדקים?
6. מה הוא היקף הרכוש הממוצע (דירות, מכוניות, מכשירי חשמל) הנמצא בבעלותם של בני המגזרים הנבדקים?
7. מהי פעילות הפנאי המועדפת לצעירים בקרב בני המגזרים השונים?
8. מהי פעילות הפנאי המועדפת למבוגרים בקרב בני המגזרים השונים?
9. מהי כמות הנסיעות לחופשות בארץ ובחו"ל בקרב בני המגזרים השונים?
10. מהי רמת האבטלה בקרב בני המגזרים הנבדקים?
11. מהי רמת ההזדקקות לתמיכתם של השירותים החברתיים בקרב בני המגזרים השונים?
12. מיהם הערבים?
13. מהו ערבי ישראלי בהשוואה לערבי לא ישראלי?
14. מהו מעמדם של הערבים המוסלמים בהשוואה לערבים בני הדתות האחרות בישראל?
15. מהי ההיסטוריה של ערביי ישראל המוסלמים מאז קום המדינה?

**7. איסוף מקורות מידע**

מקורות המידע הרלבנטיים (המתאימים) לנושא בו אנו עוסקים מצויים באנציקלופדיות, ספרי יען, כתבי עת, אתרי אינטרנט, ראיונות עם מומחים ועוד...

בזמן איסוף מקורות המידע הקפידו לצלם את העמוד הראשון של כל ספר הכולל את הפרטים המזהים שלו ולרשום את שמותיהם המלאים של האתרים בהם מצוי המידע. אין להסתמך רק על מידע מן האינטרנט.

**8. כתיבת סקירת ספרות**

סקירת הספרות היא הפרק הנותן רקע תיאורטי כללי לנושא בו אתם עוסקים. היא מסכמת את החומר הקיים במקורות המידע. למשל:

* מהם ערבים ישראלים?
* מיהם הערבים הישראלים המוסלמים (כל מאפייני המגזר מקום המדינה ועד היום)?
* מהו מעמד כלכלי?
* מהם הגורמים המשפיעים על מעמד כלכלי?
* מהם הביטויים של מעמד כלכלי?

סקירת הספרות אינה נכתבת בצורת סיכום אחד ארוך. עליכם לחלקה לראשי פרקים לפי העניין. לפניכם טכניקה לחלק את המידע לראשי פרקים בצורה הגיונית.

**8.1 מיון השאלות לאשכולות ומתן שם לכל אשכול (ראש פרק)**– התבוננות מעמיקה בשאלות מצביעה על שאלות דומות מבחינת נושא השאלה. יש לאשכל את השאלות הדומות לאשכולות ולתת לכל אשכול כותרת:

שאלה 12 – הערבים.

שאלה 13 – הערבים אזרחי ישראל.

שאלה 14 – 15 – אזרחי ישראל הערבים המוסלמים.

שאלות 1,2,3,10 – הגורמים למעמד כלכלי.

שאלות 4,5,6,7,8,11 – ביטויי מעמד כלכלי.

**8.2 סידור ראשי הפרקים לפי סדר הגיוני.**

**8.3 סיכום המידע לפי ראשי הפרקים -** עליכם לסכם את המידע המתאים מהמקורות הרלבנטיים תוך הקפדה על כללי הסיכום שלמדתם בשיעורי ההבעה ובשיעורים האחרים: סימון מילות מפתח, משפטי מפתח המבטאים רעיון מרכזי וכתיבת המשפטים בלשונכם תוך שימוש במילות קישור. כמו כן עליכם להקפיד על מיזוג טקסטים: איחוד מספר מקורות מידע לסיכום אחד בו אין חזרה מיותרת על המידע מן המקורות השונים.

**9. המחקר הכמותי**

9.1 **אוכלוסיית המחקר –** המחקר שלכם צריך לעסוק בתחום בו בחרתם. מטרת המחקר היא להשוות את מעמדם הכלכלי של אזרחים ישראלים ערבים מוסלמים ואזרחים ישראלים יהודים בגילאים 20 – 40. עליכם לבחור אוכלוסיית מחקר למשל נבדקים מהיישוב כפר קרע ונבדקים מהיישוב קדימה – צורן בגילאים המתאימים. האוכלוסייה צריכה למנות לפחות 25 נבדקים מכל יישוב. עליכם להחליט מי יהיו הנבדקים שלכם מבחינת אזור מגורים, גיל ומין.

לפיכך נושא המחקר הממוקד הוא:

**מעמדם הכלכלי של אזרחי ישראל ערבים מוסלמים מכפר קרע בהשוואה לאזרחי ישראל יהודים מקדימה – צורן.**

בפרק המחקר הכמותי, עליכם להגדיר את אוכלוסיית המחקר שלכם. כמה נבדקים היא כללה, אזור המגורים שלהם, המין, הגיל ועוד.

9.2 **כלי המחקר –** קודם לכל עליכם לבחור את כלי המחקר באמצעותו תבצעו את המחקר הכמותי. לפניכם מספר כלי מחקר:

* שאלונים אישיים. הקפידו על פניה מנומסת אל הנבדקים ועל
* ראיונות תיאום זמן המפגש איתם מראש ובזמנים הנוחים להם.
* ניתוח מסמכים או יצירות אומנות.

השאלון, הראיון או בחירת המסמכים לניתוח דורשת אישור על ידי המנחה.

באופן כללי השאלות השונות אותן שאלתם בתחילת העבודה הופכות לשאלות גם בשאלון. הנבדקים יבחרו את תשובותיהם מתוך מבחר מוצע (שאלון רב ברירה).

**9.3 ביצוע המחקר.**

**9.4 עיבוד התוצאות של המחקר הכמותי**

כל תשובה בשאלון צריכה לקבל ערך מספרי - ציון. יש להחליט מראש על הציון שמקבלת כל תשובה. יש להקפיד על עקביות במתן הציון המספרי. למשל תשובה המשקפת מעמד כלכלי נמוך תקבל ציון 1 ותשובה המשקפת מעמד כלכלי גבוה תקבל ציון 4. יש לחשב את הציון לשאלון כולו אבל להתייחס גם למרכיבים השונים של כל שאלון. את תוצאות המחקר אתם צריכים לרכז בטבלאות וגרפים. העיבוד ייעשה באמצעות תוכנת - excel. הדרכה בתוכנה תקבלו בשיעורי חברה מהמורות למתמטיקה ומחשבים בחדר מחשבים. לכל טבלה או גרף שתפיקו עליכם לצרף תיאור מילולי של הנתונים – המללה של הגרף והטבלה.

**9.5 דיון ומסקנות לעבודה כולה**

הסקת המסקנות מתוך הנתונים היא תהליך מחשבתי המתייחס גם לסקירת הספרות שכתבתם וגם למחקר הכמותי. עליכם להסביר את התוצאות אליהם הגעתם על רקע סקירת הספרות שלכם.

סביר להניח שבעבודה לדוגמא מעמדם הכלכלי של ערביי ישראל המוסלמים יהיה נמוך יותר משל היהודים. עליכם להסביר מדוע התקבלה תוצאה זו על רקע יחסה של מדינת ישראל לאזרחים המוסלמים מאז הקמתה. כמו כן, אם העליתם השערה כתבו האם התאמתה והסבירו זאת. עליכם להציע מחקרים נוספים לעתיד שיבדקו נקודות נוספות מעניינות שעלו מתוך מחקרכם. למשל: מעניין לדעת אם היינו משווים אזרחים ישראלים ערבים מוסלמים מן העיר אום אל פאחם ליהודים היו הפערים במעמד הכלכלי דומים או שונים: גדולים יותר או קטנים יותר.

**10. כתיבת מבוא**

בכתיבת המבוא יש להתמקד בדברים הבאים:

* הסיבות בגללן נבחר נושא העבודה.
* תיאור קצר של מבנה העבודה.
* רקע קצר על הנושאים בהם עוסקת העבודה.

**11. כתיבת תוכן העניינים**

יש לתת מספר לכל ראש פרק: 1, 2, 3 וכן הלאה. אם קיימים תתי פרקים הם צריכים להיות ממוספרים בדרך הבאה: תתי פרקים השייכים לפרק 1 ימוספרו: 1.1, 1.2, 1.3 וכן הלאה. ניתן כמובן להשתמש באותיות הא'-ב' במקום במספרים.

**12. ביבליוגרפיה**

יש לתאר את הפריטים הביבליוגראפיים בהם עסקתם בצורה מדעית. קיימת דרך מקובלת לתיאור ספרי יען, אנציקלופדיות, מאמרים, אתרי אינטרנט וכו'. הדרכה מדויקת תקבלו מהמחנכות בהסתמך על דף ההדרכה המצורף.

**13. דף שער**

דף השער חייב להכיל את הפרטים הבאים: בראש הדף שם בית הספר, מתחתיו שם העבודה, מתחתיו שם האדם אליו מוגשת העבודה (המנחה), מתחת פרטי מגישי העבודה ובתחתית העמוד תאריך ההגשה.

**14.הצגת העבודה**

אחרי שהמנחים יבדקו את העבודות תכינו אותן להצגה בתערוכה.

קיימות צורות הצגה שונות. הצגה יצירתית כמו: ציור, פסל, דגם, סיפור, יומן, עיתון המבטאים את נושא העבודה.

הצגה עיונית בצורת מצגת מחשב או פוסטר מדעי המבטאת את עיקרי העבודה: נושא העבודה או שאלת המחקר, מבוא קצר, רקע ספרותי קצר, דוגמת שאלון או ראיון, הממצאים העיקריים ערוכים בצורת טבלה או בצורה גראפית נראית לעין וחשוב מכל, המסקנות החשובות מן העבודה.

את העבודה תלווינה המחנכות בכיתות, המנחים במפגשי ההנחיה והמורות למחשבים ומתמטיקה בעיבוד תוצאות המחקרים.

אנו מאחלים לכם הצלחה מקרב לב.

הצוות החינוכי של בית הספר

**כתיבת ביבליוגרפיה (מתוך אתר מכללת גורדון)**

|  |  |
| --- | --- |
| ספר – מחבר אחד | Bruch, H. (1973). Eating disorders. New-York: Basic Books.  סולברג, ש. (תשנ"ד). פסיכולוגיה של הילד והמתבגר: מבוא לפסיכולוגיה התפתחותית. ירושלים: הוצאת ספרים ע"ש י"ל מאגנס. |
| ספר - שני מחברים או יותר | Munichin, S., Rosman, B. & Baker, L. (1978). Psychological studies of families, Cambridge, MA.: Harvard University Press.  בר-אל, צ. ונוימאיר, מ. (1992). מפגשים עם הפסיכולוגיה: מפגש שני. אבן-יהודה: רכס. |
| ספר עם עורך או עורכים באנגלית | Hartman, F. (Ed.). (1973). World in crisis (4th. ed). New-York: MacMillan.  שילר, א. (עורך). (1985). חיפה ואתריה. ירושלים: אריאל. |
| מאמר – מתוך ספר מאמר שלו עורך או עורכים | Bailey, J. (1988). Jobs for women in the nineties. In W. Vesterman (Ed.), (1991), Readings for the 21st century (pp. 55-63). Boston: Allyn & Bacon.  סופר, א. (1985). מעמדה של חיפה. מתוך א. שילר (עורך), חיפה ואתריה (עמ' 13-11), ירושלים: אריאל. |
| ערך מאנציקלופדיה בציון שם המחבר | Peters, J. Anorexia nervosa. International Encyclopedia of Psychiatry, vol. 5, 1978 ed.  מייזלר, ד. סטטיסטיקה. האנציקלופדיה העברית, כרך' ח', מהד' 1966. |
| ערך מאנצ' ללא ציון של מחבר הערך | “Illustrations”. (1990). World Book Encyclopedia. World Book.  "אסלאם". (1963). האנציקלופדיה למדעי החברה. כרך א'. תל-אביב: ספרית פועלים. |
| אנצ' של מחבר אחד | וילנאי, ז. (1975). אנציקלופדית אריאל לידיעת הארץ. תל-אביב: עם עובד. |
| מאמר מתוך תקופון (כתב-עת מקצועי) | Mielke, K. W. (1988). Television in the social studies classroom, Social Education, 52(4), 362-365.  הלוי, ש. (1965). חינוך למנהיגות בגיל הרך, הירחון לפסיכולוגיה חברתית, 4, 75-70. |
| מאמר מתוך עיתון יומי, כאשר המחבר אינו ידוע | Money Market. (1972, 3rd. September). Times, pp. 12-13.  יתרונות לבחירה ישירה של ראש ממשלה. (16 מרץ 1996). הארץ, עמ' 11-10. |
| עבודת מחקר שלא פורסמה (מ"א או דוטקטורט) PHD | Vilnay, R. (1984). Cognitive levels in reading skills. Unpublished doctoral dissertation. Cardiff, UK.: University of Wales.  כהן, א. (1995). עמדות מורים בקשר לענישה בבית-הספר.  עבודת מאסטר שלא פורסמה, חיפה: אוניברסיטת חיפה. |
| סרט או קלטת וידאו | Mas, J. B. (Director) (1985). Piaget in Practice (film), New-York:  Prentice-Hall.  לוי, ב. (1990). ילדי שכונות במצוקה (הקלטת וידאו). תל-אביב: גלובוס. |
| חומר מתוך האינטרנט | שם החומר (מאמר או רשימה) + הכתובת המלאה באינטרנט |

**מחוון לבדיקת עבודות חקר**

|  |  |  |
| --- | --- | --- |
| **המחוון** | | **ההערכה** |
| הגדרת הנושא  5% | הגדרת הנושא כשאלת חקר – קשר בין שני משתנים |  |
| הגדרת המשתנה התלוי והבלתי תלוי ואופן מדידתם |  |
| שיטת המחקר 5% | תיאור השיטה – ניסוי, תצפית, ראיון, שאלונים, ניתוח טקסטים |  |
| הגדרת אוכלוסיית המחקר |  |
| סקירת ספרות 20% | מקורות כתובים |  |
| מקורות ממוחשבים |  |
| מיזוג טקסטים |  |
| שימוש בשפה נכונה |  |
| רלבנטיות המקורות לנושא הנחקר |  |
| תוצאות המחקר 20% | עבוד גראפי |  |
| עיבוד מילולי |  |
| דיון ומסקנות  20% | התייחסות לשאלת החקר |  |
| סיכום המידע החדש |  |
| רשימה ביבליוגראפית 5% | |  |
| מבוא  5% | הצגת נושא המחקר |  |
| הסיבות לבחירת הנושא |  |
| הצגת מבנה העבודה |  |
| עמידה בלוח זמנים 5% | | |
| אסתטיקה 5% | | |
| תוצר לתצוגה 10% | | |
| הערכה כללית | | |

תלמידים שחלקם בעבודה ובתהליך לא יהיה שווה לחבריהם הציון יהיה נמוך יותר מציון העבודה.

**חטיבת הביניים "גוונים" קדימה-צורן**

‏יום שני י"ד שבט תשס"ה, ‏24 ינואר 2005

**קדימה-צורן האיחוד**

**הנושא השנתי לעבודות חקר – כיתות ח'**

שלום תלמידים,

השנה תעסקו בעבודת החקר שלכם בנושא האיחוד קדימה-צורן.

לפני שנה חל שינוי במעמדו המוניציפאלי של היישוב בו אנו חיים. היישוב קדימה התאחד עם היישוב צורן. נולד יישוב חדש המורכב משניים השונים מאוד באופיים: יישוב ותיק לעומת יישוב צעיר, יישוב שהתחיל כמושבה חקלאית והפך ליישוב קהילתי לעומת יישוב קהילתי מתחילת ימיו, יישוב מגוון מבחינה סוציו-אקונומית לעומת יישוב הומוגני למדי מבחינות אלה ועוד כהנה וכהנה היבטים שונים.

היום, ברגעי האיחוד עולות שאלות מהותיות ביותר: מה יהיה אופיו של מקום המפגיש שני קצוות שונים בתכלית? איך ניתן לגשר על פערים בתפיסותיהם של התושבים של שני היישובים את היישוב בו בחרו לחיות? איך ניתן להתגבר על ההתנגדויות של התושבים לאיחוד?

בתי הספר ביישוב המאוחד בחרו להתמודד עם שאלות אלה בדרכים שונות.

בית ספרנו, בהיותו בית הספר העל-יסודי היחיד ביישוב המאוחד מבקש גם הוא לקחת חלק בתהליך זה של בירור הזהות היישובית החדשה. בהיותכם תלמידים בוגרים יותר ומיומנים יותר בתהליך החקר המדעי, הערך המוסף שלכם יכול להיות גבוה מאוד.

לפיכך נקדיש את נושא עבודות החקר הנכתבות על ידי תלמידים בשכבת כיתות ח' למגוון נושאים בתחום

**"קדימה-צורן – האיחוד"**

תמיד ייחדנו את עבודות החקר של תלמידי שכבת ח' לנושא הקהילתי. עכשיו, יותר מתמיד, הנושא הקהילתי רלבנטי לחיינו.

דרך העבודה תהיה זאת:

קבוצות תלמידים (המונות 3 תלמידים) יבחרו תחום בחיים המוניציפאליים אותו הם מבקשים לחקור על פי תחומי העניין שלהם. תחילתה של כל עבודה תהיה סקירה כללית קצרה על שני היישובים שאוחדו. לאחר מכן תחקרו את התחום בו תבחרו בשני היישובים.

המחקר יתבסס על מקורות מידע כתובים (למשל של משרדי הממשלה הרלבנטיים לעבודה) ועל ראיונות אישיים עם אנשי מפתח בשני היישובים, בתחום בו בחרתם.

על סמך המידע שתאספו תציירו את תמונת המצב הקיימת בשני היישובים לפני האיחוד ותוציאו המלצות משלכם לאיחוד.

את פירות מחקרכם והמלצותיכם לאיחוד מוצלח בין היישובים אנו מתכוונים לחשוף בערב שיוקדש לנושא בתום תקופת המחקר. לערב זה נזמין את כל נבחרי הציבור מהרשות המקומית המשותפת ואת הוריכם, כמובן, ואתם תחשפו בפניהם את המלצותיכם.

**מהלך העבודה – עיבוד אחד הנושאים לדוגמא**

**בחירת התחום**

1. לפניכם דף מיפוי נושאים למחקר ועבודה. דף זה מהווה הצעה ראשונית לנושאים. אתם יכולים להציע נושאים נוספים על פי בחירתכם. הצעותיכם צריכות לקבל את אישור הצוות החינוכי.

2. עיינו בדף הנושאים ובחרו בתחום על פי העניין שאתם מגלים בו. למשל: תחום הנוער ביישוב.

3. התאגדו בקבוצות של 3 תלמידים. המניעים להתאגדות הם שניים:

* בחרו בשותפים המתעניינים באותו תחום.
* בחרו בשותפים שאתם יודעים שאתם מסוגלים לעבוד יחד ולחלק את הנטל ביניכם.

**מיקוד הנושא**

4. היפגשו עם המנחה ובעזרתו התמקדו בנושא הקשור לנוער ביישוב בו אתם מבקשים להתמקד. לדוגמא: מנהיגות נוער.

5. מפו את הנושא שבו בחרתם. שאלו את עצמכם את השאלה: באילו תחומים קיימת מנהיגות נוער ביישוב?

* מנהיגות נוער קיימת בבתי הספר.
* מנהיגות נוער קיימת במתנ"ס.
* מנהיגות נוער קיימת בתנועות הנוער.

6. החליטו איזה מבין תחומי מנהיגות הנוער ביישוב ברצונכם לחקור. לדוגמא: מנהיגות נוער בבתי הספר.

7. מפו את הנושא הייחודי בו בחרתם. שאלו את עצמכם היכן קיימת מנהיגות נוער בבתי הספר?

* מנהיגות נוער קיימת במועצת תלמידים.
* מנהיגות נוער קיימת הנחיית עמיתים לתכניות מניעה.
* מנהיגות נוער קיימת מערכת עיתון תלמידים.
* מנהיגות נוער קיימת בקרב מדריכי של"ח צעירים ובוגרים.

**שאלת החקר**

8. שאלת החקר בודקת תמיד את הקשר בין שני משתנים או יותר. נושא אותו חקרו תלמידינו בעבר הוא:

איך השפיעו גלי העלייה על המצב החברתי כלכלי של תושבי קדימה?

משתנה אחד הוא גלי העלייה.

המשתנה השני הוא המצב החברתי כלכלי של תושבי קדימה.

כאשר קיים קשר בין שני משתנים אחד מהם בדר"כ תלוי בשני. במקרה שלנו המצב החברתי כלכלי תלוי בגלי העלייה. לכן, המצב הכלכלי חברתי נקרא משתנה תלוי וגלי העלייה נקרא משתנה בלתי תלוי.

השנה שאלת החקר משותפת לכל העבודות: איך יכול התחום בו בחרנו לתרום להצלחת האיחוד? שאלת החקר הייחודית לדוגמא בה אנו עוסקים בדפי הדרכה אלה היא:

**איך יכולה מנהיגות נוער בבתי הספר לתרום להצלחת האיחוד קדימה-צורן?**

**איסוף מקורות מידע**

9. מקורות המידע הרלבנטיים (המתאימים) לנושא בו אנו עוסקים הם:

* מקורות העוסקים ברקע על היישוב קדימה.
* מקורות העוסקים ברקע על היישוב צורן.
* מקורות העוסקים בחוק האיחוד של הרשויות המקומיות.
* מקורות ייחודיים לנושא בו בחרה הקבוצה:

מקורות העוסקים במנהיגות.

מקורות העוסקים במועצת תלמידים, מערכת עיתון, מדריכי של"ח צעירים ובוגרים, מקורות העוסקים בהנחיית עמיתים.

**כתיבת סקירת ספרות**

10. סקירת הספרות היא הפרק הנותן רקע תיאורטי לנושא בו אתם עוסקים. היא מפרטת את החומר הקיים במקורות המידע ואם קיימים מחקרים דומים שנעשו בתחום היא מתארת אותם. עליכם לסכם את המידע המתאים במקורות הרלבנטיים תוך הקפדה על כללי הסיכום שלמדתם בשיעורי ההבעה ועל מיזוג טקסטים.

**עריכת המחקר**

המחקר שלכם צריך לעסוק במצב שהיה קיים בכל אחד מן היישובים, קדימה, צורן, בתחום בו בחרתם, לפני האיחוד. לתאר מצב זה, תוך השוואה בין שני היישובים. ההשוואה תביא לידי כך שהדברים החיוביים יודגשו ומהשליליים נתעלם או נמליץ שלא יהיו.

11. קודם לכל עליכם לבחור את כלי המחקר באמצעותו תבררו את המצב שהיה בשני היישובים לפני האיחוד. לפניכם מספר כלי מחקר:

* הכנת שאלונים לתושבים ועובדים בתחומים המתאימים. בנושא שלנו: מנחים עמיתים, מש"צים, מש"בים, עורכי עיתונים, פעילים במועצות תלמידים, מורים ויועצות הפעילים בתחומים אלה, מנהלי בתי ספר ועוד.
* בניית ראיונות אישיים לאנשי מפתח בתחום.
* ניתוח מסמכים.

12. הכנת השאלון, הראיון ואישורו על ידי המנחה.

13. ביצוע המחקר.

**עיבוד התוצאות**

14. את תוצאות המחקר אתם צריכים לרכז בטבלה המשווה בין המצב בקדימה לבין המצב בצורן. למשל, בנושא הדוגמא שלנו, אחד ההבדלים המרכזיים בין קדימה לבין צורן הוא שבקדימה קיים בית ספר על יסודי ולכן קיימת מנהיגות נוער בבתי הספר, בעוד שבצורן אין בית ספר על-יסודי ולכן מנהיגות נוער בבתי ספר

אינה קיימת כלל. יש להחליט על קריטריונים להשוואה על סמך מה שלמדתם.

אם העברתם שאלון, יש לעבד את התוצאות באמצעות תוכנת אקסל אותה תכירו/הכרתם בשיעורים אותם מעבירה שי יבזרוב-גרשון.

15. המללת ההשוואה – יש לתאר את ההשוואה בטבלה במילים תוך הדגשת הדברים החיוביים והשליליים לגבי כל יישוב.

**דיון ומסקנות**

16. הסקת המסקנות מתוך הטבלה צריכה לעסוק בהמלצות הקבוצה להצלחת האיחוד על סמך ההשוואה בין היישובים. ניתן לקחת את הגורמים החיוביים הקיימים בכל יישוב ולהכילם על היישוב כולו. לדוגמא: מנחים עמיתים במניעת עישון יצאו לפעולות בכיתות ו' בבתי הספר היסודיים בקדימה וצורן. המש"צים יקיימו חידוני ט"ו בשבט ופעולות שדאות לתלמידים בבתי הספר בקדימה וצורן. עיתון חטיבת הביניים יופץ גם בבתי הספר היסודיים. ועוד כהנה וכהנה המלצות.

**כתיבת מבוא**

17. בכתיבת המבוא יש להתמקד בדברים הבאים:

* הסיבות בגללן נבחר נושא העבודה
* תיאור קצר של מבנה העבודה
* רקע קצר על הנושאים בהם עוסקת העבודה

**כתיבת תוכן העניינים**

18. יש לתת מספר לכל ראש פרק: 1, 2, 3 וכן הלאה. אם קיימים תתי פרקים הם צריכים להיות ממוספרים בדרך הבאה: תתי פרקים השייכים לפרק 1 ימוספרו: 1.1, 1.2, 1.3 וכן הלאה. ניתן כמובן להשתמש באותיות הא'-ב' במקום במספרים.

**19. ביבליוגרפיה**

יש לתאר את הפריטים הביבליוגרפיים בהם עסקתם בצורה מדעית. קיימת דרך מקובלת לתיאור ספרי יען, אנציקלופדיות, מאמרים, אתרי אינטרנט וכו'. הדרכה מדויקת תקבלו מהמחנכות בהסתמך על דף ההדרכה המצורף.

**דף שער**

20. דף השער חייב להכיל את הפרטים הבאים: בראש הדף שם בית הספר, מתחתיו שם העבודה, מתחתיו שם האדם אליו מוגשת העבודה (המנחה), מתחת פרטי מגישי העבודה ובתחתית העמוד תאריך ההגשה.

**הצגת העבודה**

אחרי שהמנחים יבדקו את העבודות תכינו אותן להצגה בתערוכה. קיימות צורות הצגה שונות. הצגה יצירתית כמו: ציור, פסל, דגם, סיפור, יומן, עיתון המבטאים את נושא העבודה. הצגה עיונית בצורת מצגת מחשב או פוסטר מדעי המבטאת את עיקרי העבודה: נושא העבודה או שאלת המחקר, מבוא קצר, רקע ספרותי קצר, דוגמת שאלון או ראיון, הממצאים ערוכים בצורה גראפית נראית לעין, וחשוב מכל ההמלצות שלכם להצלחת האיחוד.

הצוות החינוכי של בית הספר